Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 87/12/8803	Košice II, 22.8.2012
EEČ : 2-64-263-2012

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: XXXXX 
b.	Suma odovzdaná štátu na peňažnú pomoc obetiam trestnej činnosti: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou XXXXX

	V trestnej veci vedenej proti obvinenému XXXXX pre prečin neoprávneného používania cudzieho motorového vozidla podľa § 216 ods. 1 Trestného zákona  na tom skutkovom základe, že

- menovaný dňa XXXXX v čase XXXXX. bez súhlasu majiteľa viedol od ulice XXXXX osobné motorové vozidlo zn. XXXXX červenej metalízy, XXXXX, ktorého majiteľom je XXXXX, nar. XXXXX, trvale bytom XXXXX, XXXXX pričom keď bol hliadkou kontrolovaný, bolo zistené, že nie je držiteľom vodičského oprávnenia, teda sa zmocnil cudzieho motorového vozidla hodnoty 800,- €. 
Odôvodnenie: 
Uznesením  Obvodného oddelenia  PZ XXXXX XXXXX XXXXX zo dňa 03.05.2012 bolo podľa § 206 ods. 1 Trestného poriadku vznesené obvinenie XXXXX pre prečin neoprávneného používania cudzieho  motorového vozidla podľa § 216 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinený XXXXX a  poškodený XXXXX  uzavreli dňa 27.06.2012 za prítomnosti probačného a  mediačného úradníka na Okresnom súde XXXXX XXXXX dohodu o zmieri, v rámci ktorej poškodený nežiada žiadnu náhradu škody, žiada však ospravedlnenie od obvineného a prísľub do budúcna, že sa z jeho strany nebude takéto konanie opakovať.
	
Obvinený slobodne, vážne, zrozumiteľne a  určito vyhlásil, že spáchal skutok, za ktorý je stíhaný, svoje konanie oľutoval, poškodenému sa ospravedlnil a prisľúbil,  že takéto konanie sa už nebude v budúcnosti opakovať, na znak čoho si podali ruky.

Dňa  28.06.2012  obvinený  XXXXX  zložil na depozitný účet Krajskej prokuratúry XXXXX  XXXXX peňažnú sumu vo výške 60,- Eur určenú vo výške 30,- Eur štátu na peňažnú pomoc poškodeným obetiam trestnými činmi a vo výške 30,- Eur na všeobecne prospešné účely  a  to  v  prospech  XXXXX číslo účtu: XXXXX
 
Táto suma je primeraná závažnosti spáchaného trestného činu.

Vzhľadom na povahu a  závažnosť spáchaného činu, na mieru akou bol trestným činom dotknutý verejný záujem, na bezúhonnosť osoby obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor